The Game Plan

The Game Plan er en amerikansk komedie fra 2007, regissert av Andy Fickman. Manus ble skrevet av Nichole Millard og Kathryn Price, og har Dwayne "The Rock" Johnson i hovedrollen. Filmen ble distribuert av Buena Vista Pictures, og hadde premiere i USA i september 2007.

Handling 
I den siste kampen i American Football Federations ordinære sesong mellom Boston Rebels og New York Dukes, scorer quarterback Joe Kingman en touchdown etter å ha ignorert med-spiller Travis Sanders. Neste morgen kommer en åtte år gammel jente ved navn Peyton Kelly hjem til Joe, og påstår at hun er hans biologiske datter. Men agenten hans, Stella Peck, tror at dette vil være dårlig for imaget hans og distraherer ham med det kommende sluttspillet for sesongen. Ved åpningen av sin egen restaurant/nattklubb og pub, reiser Joe dit uten Peyton og dette havner på forsiden av en tabloid dagen etter. På en senere pressekonferanse gjør reporterne det tøft for Joe elendig, helt til Peyton kommer til hans forsvar - og påstår at han er den beste faren i hele verden. Joe tar henne deretter med til et ballett-akademi drevet av Monique Vasquez.

Joe tar også med seg Peyton og hennes nye venner til et kjøpesenter, hvor han begynner å utvikle romantiske følelser for Monique. Senere skal laget hans spille flere kamper, henholdsvis Denver, Indianapolis og i Baltimore. De kommer til slutt til en omkamp i Arizona mot New York Dukes. Stella tilbyr Joe en avtale på 25 millioner dollar med Fannys Burgers, et vellykket gatekjøkken drevet av Samuel Blake Jr. Men bare hvis laget hans vinner kampen, og nevner produktene deres for pressen. Når han spiser lunsj sammen med Joe og Monique, men Peyton utvikler en mild allergisk reaksjon på grunn av nøtter i en dessert hun spiste - og de må skynde henne til nærmeste sykehus for å få behandling.

Joes tidligere svigerinne og Peytons juridiske verge etter at moren hennes døde, Karen Kelly, kommer for å ta henne med seg hjem, Hun avslører for Joe at Peytons mor Sara ble drept i en trafikk-ulykke seks måneder tidligere. Etter at Peyton overhører Stella på telefonen som forklarer at hun ville være en stor distraksjon for Joe, bestemmer Peyton seg for å reise sin vei sammen med Karen. Senere oppdager Joe et gammelt brev fra Sara, hvor hun skrev at hun forsøkte å gjemme Peyton fra Joe, fordi karrieren hans akkurat hadde startet når Peyton ble født. Sara ville ikke at Peyton skulle bli en distraksjon for Joe. Hele situasjonen med Peyton gjør at Joe ikke klarer å fokusere ordentlig på mesterskapet, og han blir skadet.

Skuespillere 
 Dwayne Johnson som Joseph Kingman
 Madison Pettis som Peyton Kelly
 Roselyn Sánchez som Monique Vasquez
 Kyra Sedgwick som Stella Peck
 Morris Chestnut som Travis Sanders
 Paige Turco som Karen Kelly
 Hayes MacArthur som Kyle Cooper
 Brian J. White som Jamal Webber
 Jamal Duff som Clarence Monroe
 Lauren Storm as Nanny Cindy
 Gordon Clapp som Coach Mark Maddox
 Kate Nauta som Tatianna
 Robert Torti som Samuel Blake Jr.
 Elizabeth Chambers som Kathryn

Eksterne lenker 
 

Filmkomedier fra USA
Filmer fra 2007
Engelskspråklige filmer